12.6.2023
FI
Euroopan unionin virallinen lehti
C 204/31
Eurokolikoiden uusi kansallinen puoli (2023/C 204/10)
San Marinon liikkeeseen laskeman 2 euron arvoisen uuden erikoisrahan kansallinen puoli Liikkeeseen tarkoitetut eurokolikot ovat laillisia maksuvälineitä koko euroalueella.
Komissio julkaisee kaikkien uusien eurokolikoiden ulkoasut tiedoksi kolikoita työssään käsitteleville henkilöille sekä suurelle yleisölle (1).
Erikoisrahoja voivat 10. helmikuuta 2009 annettujen neuvoston päätelmien (2) mukaan laskea liikkeeseen euroalueen jäsenvaltiot sekä maat, jotka saavat Euroopan unionin kanssa valuuttasuhteista tekemänsä sopimuksen mukaan laskea liikkeeseen eurokolikoita.
Tähän oikeuteen sovelletaan tiettyjä edellytyksiä, joista yksi on, että liikkeeseen lasketun kolikon on oltava yksikköarvoltaan 2 euroa.
Erikoisrahoilla on tavanomaisten 2 euron kolikoiden tekniset ominaisuudet, mutta niissä on kansallisella puolella erityinen kuva-aihe, jolla on suuri kansallinen tai eurooppalainen symboliarvo.
Liikkeeseenlaskun toteuttava maa: San Marino Aihe: Peruginon kuoleman 500-vuotispäivä Kuvaus ulkoasusta: Kuva-aiheena on kolikon keskiosaan sommiteltu Neitsyt Maria Jeesus-lapsi sylissään.
Kyseessä on yksityiskohta Peruginon maalauksesta ”Madonna ja lapsi, pyhä Sebastian ja Johannes Kastaja”, jota säilytetään Uffizin galleriassa Firenzessä.
Kuva-aiheen vasemmalla puolella on teksti ”PERUGINO”, vuosiluvut ”1523” ja ”2023” sekä rahapajan tunnus ”R”.
Oikealla puolella on liikkeeseenlaskun toteuttavan maan nimi ”SAN MARINO”, ja alhaalla oikealla ovat suunnittelijan Maria Angela Cassolin nimikirjaimet MAC.
Kolikon ulkokehää koristavat Euroopan unionin lipun 12 tähteä.
Liikkeeseen laskettavien kolikoiden arvioitu määrä: 56 000 Liikkeeseenlaskun päivämäärä: Huhtikuu 2023
(1) Ks.
EYVL C 373, 28.12.2001, s.
1, jossa esitellään kaikkien vuonna 2002 liikkeeseen laskettujen kolikoiden kansalliset puolet.
(2) Ks. talous- ja rahoitusasioiden neuvoston 10. helmikuuta 2009 antamat päätelmät ja komission 19. joulukuuta 2008 antama suositus liikkeeseen tarkoitettujen eurokolikoiden kansallisia puolia ja liikkeeseenlaskua koskeviksi yhteisiksi suuntaviivoiksi (EUVL L 9, 14.1.2009, s. 52).